Imagine Dragons

Imagine Dragons ialah sebuah kugiran rock Amerika Syarikat dari Las Vegas, Nevada. Ia terdiri daripada penyanyi vokal utama Dan Reynolds, pemain gitar Wayne Sermon, pemain bes dan papan nada Ben McKee dan pemain dram Daniel Platzman. Pendedahan awal kumpulan ini adalah melalui pelancaran single "It's Time", diikuti dengan album studio penampilan sulung Night Visions (2012), di mana singles-single dalam album tersebut berjaya memasuki carta seperti "Radioactive" dan "Demons". Billboard meletakkan mereka dalam tempat teratas bagi kedudukan 'Tahun dalam Rock' untuk tahun 2013 dan 2017 serta menamakan mereka sebagai 'Band Cemerlang 2013' dan 'Band Terbesar 2017'. Rolling Stone menamakan lagu "Radioactive" yang memegang rekod untuk berada dalam carta untuk banyak minggu di Billboard Hot 100 'hit rock terbesar tahun ini' dan MTV memanggil mereka sebagai 'band paling cemerlang tahun ini'.

Album studio kedua Imagine Dragons, Smoke + Mirrors (2015) berjaya menduduki tempat pertama di Amerika Syarikat, Kanada dan United Kingdom. Selepas rumpang yang singkat, band itu melancarkan album studi ketiga mereka Evolve (2017), yang menghasilkan single berkedudukan teratas di dalam carta iaitu "Believer" dan "Thunder". Walaupun ketiga-tiga album mereka secara komersialnya berjaya, penerimaan kritikal terhadap album tersebut adalah bercampur.

Imagine Dragons telah memenangi tiga Anugerah Muzik Amerika, lima Anugerah Muzik Billboard, satu Anugerah Grammy dan satu Anugerah World Music. Pada Mei 2014, mereka dicalonkan untuk empat belas Anugerah Muzik Billboard, termasuklah Artis Terbaik Tahun Ini dan Anugerah Penghargaan, yang mengiktiraf inovasi dan kreativiti artis yang merentasi genre berbeza. Imagine Dragons juga berjaya menjual 12 juta salinan album dan 35 juta single di seluruh dunia.

 Sejarah 

 2008-2010: Tahun-tahun awal 
Kugiran ini ditubuhkan pada tahun 2008 di Provo, Utah di mana vokalis Dan Reynolds bertemu dengan pemain dram Andrew Tolman. Reynolds dan Tolman sama-sama belajar di Universiti Brigham Young. Setalah penubuhan, Tolman merekrut rakan sekolah lamanya Daniel Wayne "Wing" Sermon yang baru saja kembali ke kampung halamannya di American Fork, Utah setelah belajar di Berklee School of Music. Tolman kemudian merekrut isterinya, Brittany Tolman. Kemudian, Sermon merekrut siswa Berklee lainnya, Ben McKee, untuk bergabung dengan kugiran. Dengan Reynolds sebagai vokalis, Imagine Dragons memenangkan suatu petandingan kugiran di Universiti Brigham Young dan pertandingan-pertandingan tempatan lain. Anggotanya hidup bersama di Las Vegas, kampung halaman dari Dan Reynolds, di mana kugiran tersebut merakam dan mengeluarkan tiga album mini pertama mereka.

Kugiran ini mengeluarkan dua album mini berjudul Imagine Dragons EP dan Hell and Silence EP pada 2010, dengan kedua-kedua dirakam di Battle Born Studios di Las Vegas. Mereka kembali ke studio tersebut pada 2011. Album mini yang satu lagi, berjudul It's Time, dibuat sebelum mereka menandatangani perjanjian rakaman.

Ahli
Ahli semasa
 Dan Reynolds – penyanyi vokal utama; pemain gitar, piano, papan nada, dram, genderang (2008–kini)
 Wayne Sermon – pemain gitar utama, mandolin; penyanyi vokal sandaran (2009–kini)
 Ben McKee – pemain gitar bes, piano, papan nada, pensintesis, gitar; penyanyi vokal sandaran (2009–kini)
 Daniel Platzman – pemain dram, genderang, gitar irama, viola, papan nada; penyanyi vokal sandaran (2011–kini)

Bekas ahli
 Andrew Tolman – pemain dram, genderang, gitar irama; penyanyi vokal sandaran (2008–2011)
 Brittany Tolman – pemain piano, papan nada, gitar irama; penyanyi vokal sandaran (2009–2011)
 Theresa Flaminio – pemain piano, papan nada; penyanyi vokal sandaran (2011–2012)
 Dave Lemke – pemain gitar bes; penyanyi vokal sandaran (2008–2009)
 Aurora Florence – pemain piano, papan nada, biola; penyanyi vokal sandaran (2008)
 Andrew Beck – pemain gitar; penyanyi vokal sandaran (2008)

Pemuzik jelajah
 Ryan Walker – pemain piano, papan nada, gitar irama, mandolin, tamborin; penyanyi vokal sandaran (2012–2015)
 Will Wells – pemain piano, papan nada, gitar irama; penyanyi vokal sandaran (2015–2017) 
 Elliot Schwartzman – pemain piano, papan nada, gitar irama; penyanyi vokal sandaran (2017–kini)

Garis masa

Rujukan

Pautan luar

 Laman sosial: 


 Laman muzik: 

Kategori:Imagine Dragons
Kategori:Kumpulan muzik ditubuhkan pada tahun 2008